Веће Градске општине Земун на седници одржаној 6. маја 2020. године, на основу члана 56. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон и 47/18), члана 95. и 102. Закона о запосленима у аутономним покрајинама и јединицама локалне самоуправе („Службени гласник РС“, број 21/16, 113/17, 113/17 – др. закон, 95/18, 95/18 – др. закон и 86/19 – др. закон), члана 11. став 3, члана 12. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/16) и члана 42. тачка 11. Статута Градске општине Земун („Службени лист Града Београда“, број 95/19 – пречишћен текст,), донело је

**О Д Л У К У**

**О РАСПИСИВАЊУ ЈАВНОГ КОНКУРСА ЗА ПОПУЊАВАЊЕ ПОЛОЖАЈА ЗАМЕНИКА НАЧЕЛНИКА УПРАВЕ ГРАДСКЕ ОПШТИНЕ ЗЕМУН**

1. Расписује се јавни конкурс за попуњавање положаја заменика начелника Управе Градске општине Земун.

2. Саставни део ове одлуке је јавни конкурс за попуњавање положаја заменика начелника Управе Градске општине Земун, који се објављује на званичној интернет презентацији Градске општине Земун.

3. Ову одлуку објавити на званичној интернет презентацији Градске општине Земун ([www.zemun.rs](http://www.zemun.rs)), а обавештење о јавном конкурсу и адреси интернет презентације на којој је објављен конкурс објавити у у дневном листу ''АЛО'' који се дистрибуира за целу територију Републике Србије.

**ВЕЋЕ ГРАДСКЕ ОПШТИНЕ ЗЕМУН**

**Број: 06-313/2020-II/22 од 6. маја 2020. године**